દિવસના સમયે જ્યારે તડકો વધારે હોય ત્યારે આ લાઇટ્સ ચાર્જ થશે અને રાત્રે ઘરને અજવાળશે. આનાથી ઇલેક્ટ્રિસિટીની પણ બચત થશે. આજ સુધી જો તમે એમ સમજ્યા હો કે સોલર લાઇટ્સ ફક્ત ઘરની બહાર લગાવવા માટે જ છે તો એક વાર ફરી વિચારો, કારણ કે આ લાઇટ્સ ઘરની અંદર લગાવવા માટે પણ એટલી જ ઉપયોગી છે. સોલર પેનલ્સને એવી જગ્યાએ લગાવવામાં આવે છે જ્યાં તડકો સૌથી વધુ પ્રમાણમાં આવતો હોય. એક વાર પૂરી ચાર્જ થયા પછી આ સિસ્ટમ એક સિંગલ બલ્બ દ્વારા સળંગ આઠ કલાક સુધી રોશની આપી શકે છે. આમ સોલર લાઇટ્સ એક વન-ટાઇમ ઇન્વેસ્ટમેન્ટ છે.